stanford-oval/wikipedia huggingface dataset:
פפה פיג
סדרת בן

בשנת 2009 יש סדרת בן של פפה פיג נקראת: הממלכה הקטנה שודרה בערוץ ניקלודיאון ובניק ג'וניור.
דוושת פסנתר

דוושות הפסנתר, הנודעות גם בשם רגליות ובשמן הלועזי "פדלים" (Pedals), הן דוושות המופעלות על ידי
כפות רגליו של הנגן. לדוושות השפעה על משך, גוון הצלילים, וצורת הנגינה והן נמצאות בתחתית הפסנתר.
ברוב הפסנתרים המודרניים יש שתיים או שלוש דוושות. תפקידה של הדוושה הימנית, הקרויה "דוושת השהייה", הוא להשהות את הצלילים. תפקידה של הדוושה השמאלית הוא להחליש את עוצמת הצלילים. הדוושה האמצעית, אם קיימת, מחלישה עד מאוד את הצלילים המתנגנים; או לחלופין, לרוב בפסנתרי כנף, דומה בתפקודה לדוושה הימנית אך מתונה יותר.
הדוושה הימנית

דוושת ההשהייה (באנגלית: "Sustain pedal" או "Damper pedal") היא הדוושה השימושית והחשובה ביותר מבין הדוושות, בפער ניכר מהאחרות. תפקידה להשהות צלילים, כלומר להאריך את משכם. מנגנון הפעולה שלה קשור ישירות לאטמים. האטמים הם פיסות עץ קטנות מצופות לבד המושענות על המיתרים, ותפקידם לעצור ולהשתיק את מיתרי הצלילים שאינם מנוגנים, כך שרק הצלילים המנוגנים יישמעו ויהדהדו, וגם כדי שכל צליל יפסיק להדהד ברגע שהנגן משחרר את הקליד שלו. כל אטם מחובר לקליד משלו, ובמצב מנוחה, כאשר צליל לא מנוגן, האטם נשען על המיתר או המיתרים השייכים לו. הלחץ שהאטם מפעיל על המיתר מונע ממנו לרעוד וכך משתיק אותו. כאשר קליד כלשהו נלחץ, האטם שלו מורחק בכמה מילימטרים מהמיתר או המיתרים שלו, ובכך מאפשר לו להדהד כל עוד הוא נותר לחוץ. כאשר הקליד משוחרר, האטם חוזר למקומו ומשתיק את אותו הצליל. דוושת ההשהייה בנויה כך שכאשר לוחצים עליה, כל האטמים מורחקים בבת אחת מהמיתרים, כך שאין יותר מה שיעצור אותם. באופן זה, כל הצלילים שקלידיהם היו לחוצים לפני הלחיצה על הדוושה, ממשיכים להדהד גם אם הם משוחררים, וכל צליל חדש שינוגן ימשיך גם הוא להדהד. כאשר הדוושה משוחררת, כל האטמים, מלבד אלה שקלידיהם לחוצים, אם יש כאלה, חוזרים למקומם ומשתיקים את צליליהם.
דוושה זו מאפשרת לנגן להשהות צלילים קודמים בזמן שהוא עובר לנגן באזור אחר של הפסנתר שלא היה מסוגל להגיע אליו אם היה צריך להמשיך להחזיק את הצלילים המושהים. עיקרון זה מאפשר גם לגאטו בין צלילים רחוקים זה מזה. לחלופין, הדוושה מאפשרת לנגן להשהות צלילים קודמים בזמן שהוא עובר לנגן קטע הדורש מהאצבעות חופש גדול יותר מזה שהיה מתאפשר אילו היה נדרש להשהות את הצלילים הקודמים. לחיצה על הדוושה מאפשרת לכל המיתרים לרטוט באופן סימפתטי עם כל צליל אחר שמנוגן בפסנתר או בכלי אחר שסמוך לו, מה שמעשיר ומגביר את הצלילים המנוגנים ומעניק להם אפקט של הדהוד.
הדוושה השמאלית

הדוושה השמאלית מסייעת להשקיט את הצלילים המנוגנים בעת שהיא לחוצה. אפקט זה מושג בשני אופנים שונים בפסנתרים עומדים ובפסנתרי-כנף. בפסנתר עומד, לחיצה על הדוושה מקרבת את כל הפטישים אל המיתרים. באופן זה, כאשר לוחצים על הקלידים, הפטישים צריכים לעבור מרחק קצר יותר בדרך למיתריהם, וכך יש להם פחות תנופה, לכן הם מכים על המיתרים בעוצמה פחותה, מה שמייצר צליל חלש יותר. בפסנתרי-כנף, לחיצה על הדוושה השמאלית (המכונה "una corda", "מיתר אחד" בתרגום מאיטלקית) מסיטה את הפטישים מעט לצד אחד, כך שכאשר לוחצים על קליד מסוים, הפטיש שלו פוגע רק בחלק מהמיתרים שלו, או שהוא פוגע במיתר שלו בצידו (של הפטיש) במקום במרכזו, מה שמייצר צליל חלש יותר, אך גם משנה את גוון הצליל.
הדוושה האמצעית

פרק זה טעון עריכה. אנא תרמו לוויקיפדיה . ייתכן שתמצאו פירוט בדף השיחה. הסיבה היא: חזרתיות.
ברוב פסנתרי הקיר, דוושה זו משמשת כ"דוושת אימון". לחיצה עליה מורידה יריעת לבד בין הפטישים למיתרים, כך שהפטישים מכים במיתרים מבעד ללבד. אפקט זה מאפשר נגינה בעוצמת צליל נמוכה בהרבה, אך משפיע במידה רבה על גוון הצליל, והופך אותו למעומעם ומופנם. מסיבה זו לא נוהגים להשתמש בדוושה זו בהופעות.
ברוב פסנתרי הכנף, הדוושה האמצעית המכונה "סוסטנוטו" (מאיטלקית - sostenuto - "השהייה") נותנת אפשרות של השהיית צלילים סלקטיביים מבלי "להתערבב" עם שאר הצלילים המנוגנים כבדוושה הימנית. אופן הפעולה הוא לחיצה על הקלידים הרצויים, ותוך כדי החזקתם לחיצה על הדוושה. ברגע שהאצבעות יעזבו את הקלידים שנבחרו, האטמים יישארו למעלה עד לשחרור הדוושה. כך, כשהאטמים של הצלילים שנבחרו מוחזקים למעלה ניתן לנגן עוד צלילים מבלי שיתערבבו בהרמוניות.
השימוש בסוסטנוטו נדיר מאוד ברוב היצירות לפסנתר, אך ניתן להשתמש בדוושה זו כדי ליצור תחושת התמשכות כמו בנקודת עוגב.
דוושות נוספות

בפסנתרים מוקדמים, כמו בצ'מבלי בגרסאות המאוחרות שלו, ניתן למצוא לפעמים דוושות מיוחדות שמשפיעות בדרכים שונות על עוצמת וגוון הצליל, אך פסנתרים כאלה הם נדירים כיום.
לחברת "פציולי" האיטלקית, המייצרת פסנתרי כנף בלבד - בפסנתרים מדגם F308 (דגם קונצרטנטי באורך 308 ס"מ) קיים פדל רביעי נבדל הנמצא שמאלה מ-Una Corda (הפדל השמאלי סטנדרטי של פסנתרי הכנף). פדל זה מקרב את פטישי הפסנתר מעט כלפי מעלה ובעצם מפחית בנגינה את התנופה שלהם מן המיתרים (בדומה לפעולה של הדוושה השמאלית בפסנתרים עומדים). בעקבות פעולה מכנית זו - מקלדת הפסנתר יורדת למטה בכמה מילימטרים, והצליל הבוקע בנגינת הפסנתר נשמע מעודן יותר מהצליל הסטנדרטי.
התפתחות

הדוושה המוקדמת ביותר שהומצאה היא דוושת ההשהייה, והיא החלה את דרכה כידית (נשלטה ביד). הדבר יצר אי-נוחות עבור הנגן, שהיה עליו לנגן רק ביד אחת בזמן שהחזיק את הידית בידו השנייה, או להיעזר באדם נוסף שיעשה זאת. בהמשך הומצאה בגרמניה בסביבות שנת 1765 דוושת ברך כדי להחליף את הידית. בשנת 1772 נבנה הפסנתר הראשון שכלל דוושות רגל, ובהדרגה יותר ויותר פסנתרים נבנו עם דוושות כאלה, עד שהן הפכו לסטנדרט.
הערות שוליים

↑  Banowetz, J. (1985). The Pianist's Guide to Pedaling, Bloomington: Indiana University Press, 5.
↑  Williams, J. (2002). The Piano: An Inspirational Guide to the Piano and Its Place in History, New York: Billboard Books
| --- | --- |
בקרת זהויות :  NLI: 987007546005305171  BNE: XX5316011  LCCN: sh85101732 
סימון בתווים ללחיצה על הדוושה הימנית
סימון בתווים לשחרור הדוושה הימנית
‏נגינה עם דוושה ימנית שאינה לחוצה (תווים עליונים)קובץ:Sustain Pedal Off (Modern Dance Intro).ogg‏Ⓘ‏ 
‏נגינה עם דוושה ימנית לחוצה (תווים תחתונים)קובץ:Sustain Pedal On (Modern Dance Intro).ogg‏Ⓘ‏
קינוח

| --- | --- |

קינוחים שונים, ביניהם מגוון של עוגות, ביסקוויטים ופשטידות
 
 מאכלים
 סוג:  מזון מתוק
 אופן הגשה:  רבים, כגון ביסקוויטים, עוגות, טארטים עוגיות, ג'לי, גלידות, מאפים, פשטידות, פודינגים, חביצות, מרקים מתוקים, פירות ועוד)
 
קינוח או מנה אחרונה הוא בדרך כלל מנה מתוקה המוגשת בסופה של ארוחה.
ישנם מטבחים בהם לא נהוג לאכול קינוח, והמנה המתוקה נאכלת באמצע הארוחה - לדוגמה במטבח הסיני.
הקינוח יכול להיות דבר מאפה מתוק, קרם מסוג כלשהו, פירות, גלידה וכיוצא באלה. לעיתים מקנחים גם בדבר מה מלוח כגון פיצוחים או חטיפים אחרים, כאמור ישנם גם קינוחים המשולבים עם טעם מלוח. עם השתכללות הקולינריה, הומצאו קינוחים רבים שאינם מתוקים דווקא, אלא גם חמוצים (לדוגמה סורבה פירות או גלידת יוגורט).
אטימולוגיה

מקור המילה "קינוח" באה מהמילה הצרפתית "desservir", שפירושה "לפנות את השולחן".
שמות נוספים

המילה "קינוח" משמשת לרוב כמנה באוסטרליה, קנדה, אירלנד, ניו זילנד וארצות הברית, בעוד שהיא אחת מכמה מילים נרדפות, כולל "פודינג", "מתוק" ו"אחרי" בבריטניה ובעוד כמה מדינות אחרות של חבר העמים.
היסטוריה

פירות יבשים ודבש היו ככל הנראה הממתיקים הראשונים בהם השתמשו ברוב העולם, אך עם התפשטות קנה הסוכר ברחבי העולם החלו לפתח תוצרים שונים של קינוח. קנה הסוכר גדל והתפתח בהודו לפני 500 לפני הספירה26 והתגבש, מה שהפך אותו קל לתנועה, בשנת 500 לספירה. סוכר וקני סוכר נמכרו בקלות, מה שהפך סוכר זמין במקדוניה בשנת 303 לפנה"ס ובסין בשנת 600 לספירה. בתת היבשת ההודית, המזרח התיכון וסין, הסוכר היה המרכיב העיקרי בבישול וקינוחים במשך למעלה מאלף שנים.
קנה סוכר וסוכר לא היו ידועים ואף היו נדירים באירופה עד המאה השתים עשרה או עד מאוחר יותר. רק לאחר מכן, כאשר מסעי הצלב ולאחר מכן ההתיישבויות החקלאיות הפיצו את השימוש בהם. האירופים החלו לייצר סוכר בימי הביניים, וקינוחים מתוקים נוספים הפכו לפופולרים ונגישים לעיתים קרובות. אז, עקב התייקרות הסוכר במידה רבה, בדרך כלל רק העשירים היו יכולים להתענג באירועים מיוחדים.
המהפכה התעשייתית באירופה ומאוחר יותר באמריקה הובילה לייצור המוני של מוצרי מזון, כולל קינוחים, שניתן לעבד, לשמר ולארוז. מזונות קפואים, כולל קינוחים, הפכו פופולריים מאוד החל משנות העשרים של המאה הקודמת.
בשוק

שוק הקינוחים בעשורים האחרונים, גדל מאוד בעקבות מסחור קינוחי אפייה ועליית ייצורי המזון. יתרה מזאת, פופולריות הקינוחים היא גם הסיבה שהם מוגשים כיום ברוב המסעדות. עסקים רבים בעולם החלו לפתוח קמפיינים פרסומיים כדי להתמקד אך ורק בקינוחים. הדרכים המשמשות לשיווק קינוחים שונות מאוד בהתאם לקהל; לדוגמה, ישנם עסקים רבים המפרסמים קינוחים עם דמויות קולנוע פופולריות כדי לעניין את קהל היעד הצעיר והילדים.
עם זאת, קינוחים הם מנות נפוצות מאוד בתפריטי מסעדות, עם סוגים ומגוונים שונים. פאי ועוגות גבינה לדוגמה, היו בין מנות הקינוחים הפופולריות ביותר שהוזמנו במסעדות בארצות הברית בשנת 2012.
קינוחים לפי סוגים

| קרמים | פירות | שוקולד | מאפים | קינוחי ביצים  | מנות קפואות | מעורבות | עוגות | אחרות |
| --- | --- | --- | --- | --- | --- | --- | --- | --- |
| מוס | אבטיח | טראפלס | מאפינס | סופלה | גלידה | טירמיסו | עוגת ספוג | ג'לי |
| מלבי | מלון | פאדג' | עוגיות | מרנג | גרניטה | פבלובה | עוגת גבינה | חלווה |
| סוטלאץ' | תות שדה | כדור שוקולד | פאי | אלסקה | סורבה | קנולי | עוגת שוקולד | ממתקים |
| פודינג | סלט פירות | מזרקת שוקולד | שטרודל | זלצבורגר נוקרל | זביון | טארט טאטן | עוגת היער השחור | רחת לוקום |
| פנקוטה | לפתן | עוגיית שוקולד צ'יפס | אקלר | פונדנט | קרם אנגלז | בלינצ'ס | עוגת באנט |  |
| קרם ברולה | קומפוט | סופלה | טארט | זביונה | אי צף | בקלווה | עוגת פאונד |  |
| קרם קרמל | רסק תפוחים |  | עוגות |  | גלידה חמה | טרייפל | עוגת עקיצת הדבורה |  |
| קרם בוואריה | אגס הלנה היפה |  | ופל |  | יוגורט גלידה | חביתית | טורטה סטבלי |  |
| קרם אנגלי |  |  | קאפקייקס |  | בננה ספליט | קייזרשמרן | טורטה קפרזה |  |
| קצפת |  |  | סופגנייה/דונאט |  | פרוזן יוגורט |  |  |  |
|  |  |  | פארי ברסט |  |  |  |  |  |
הערות שוליים

↑  "Dessert". Merriam-Webster Dictionary. Merriam-Webster Incorporated. ארכיון מ-27 בפברואר 2021. נבדק ב-15 באוקטובר 2012. {{cite web}}:  (עזרה)
↑  "Eating and Drinking". The Septic's Companion. ארכיון מ-22 ביולי 2015. נבדק ב-22 ביולי 2015. {{cite web}}:  (עזרה)
↑  "Pudding vs. Dessert: The Same But Different". The Spruce Eats (באנגלית). ארכיון מ-18 במאי 2022. נבדק ב-2022-05-15. {{cite web}}:  (עזרה)
1 2  Krondl, Michael (2011). Sweet Invention: A History of Dessert. Chicago IL: Chicago Review Press. ISBN 978-1-55652-954-2.
↑  Adamson, Melitta Weiss (2004). Food in Medieval Times. Greenwood Press, Westport, CT. p. 89. ISBN 0-313-32147-7. (באנגלית)
↑  Mintz, Steven. "Food in America". Digital History. אורכב מ-המקור ב-12 במאי 2013. נבדק ב-18 באוקטובר 2012. {{cite web}}:  (עזרה)
↑  Story, Mary (פבר' 2004). "Food Advertising and Marketing Directed at Children and Adolescents in the US". International Journal of Behavioral Nutrition and Physical Activity. 1 (1): 3. doi:10.1186/1479-5868-1-3. PMC 416565. PMID 15171786. {{cite journal}}:  (עזרה)
↑  Top desserts ordered in restaurants 2012 (אורכב 07.12.2013 בארכיון Wayback Machine). Technomic, Inc. September 2012. Retrieved 3 December 2013.
| --- | --- |
בקרת זהויות :  NLI: 987007550434305171  BnF: cb119373678 (data)  GND: 4011539-2  LCCN: sh85037243  NKC: ph114308 
התפשטות קנה הסוכר מהודו העתיקה לרחבי עולם
מגוון של קינוחי ממתקים הודיים ממאות זנים שונים.
דבי לסקו

דברה קיי לסקו (באנגלית: Debra Kay Lesko; נולדה ב-14 בנובמבר 1958) היא פוליטיקאית אמריקאית, שכיהנה כחברת בית הנבחרים של ארצות הברית מטעם מחוז הקונגרס השמיני של מדינת אריזונה. לסקו נבחרה לראשונה אל הקונגרס של ארצות הברית בבחירות מיוחדות שהתקיימו במאי 2018 להחלפתו של נציג המחוז המתפטר טרנט פרנקס (אנ'). בשנים 2015–2018 שירתה לסקו בסנאט של אריזונה, ולשנה אחת מינואר 2017 עד ינואר 2018 הייתה הנשיאה הזמנית של הסנאט.
ביוגרפיה

לסקו נולדה בעיר שיבויגאן (Sheboygan) השוכנת בוויסקונסין, בתם של דלורס ודון לורנז. היא קיבלה תואר ראשון במנהל עסקים מאוניברסיטת ויסקונסין–מדיסון ובשנות ה-80 של המאה ה-20 עברה לאריזונה. ב-1985 נישאה לג'פרי אלן אייגנס. ב-1988 הואשמה לסקו בעבירת עוון בגין "חיבול במסמכי ממשל", אך התיק בוטל ב-1994. בשנה בה הואשמה לסקו נגזר על אייגנס עונש מאסר בן עשר שנים בשל פרשת הונאה בה היה מעורב ב-1985. אחרי שריצה 4 שנים מתוך עשור, שוחרר אייגנס מבית הסוהר ב-1992. מאוחר יותר באוקטובר אותה שנה, לסקו ובעלה הגישו בקשה להגנה מפני פשיטת רגל, אך מצבם הכלכלי המשיך להתדרדר. בשנת 1993 הזוג נתבע פעמיים, ובלית ברירה הם פשטו את הרגל. לצד הבעיות המשפטיות והפיננסיות, אייגנס נהג להתעלל בלסקו ולהכות אותה גם כשהייתה בהיריון, וב-1993 הם התגרשו. כעבור זמן מה נישאה בשנית לג'ו לסקו.
בראשית שנות האלפיים, לסקו נעשתה מעורבת בסצנה הפוליטית של מחוז בתי הספר בפיאוריה, ובשנת 2006 התמודדה למועצת בתי הספר של המוז. לסקו כתבה גם עבור העיתון "Arizona Republic", והרבתה לצאת חוצץ נגד הגירה בלתי חוקית לארצות הברית ואלימות במשפחה. במרוצת הזמן גברה מעורבותה בפוליטיקה של ארצות הברית, וב-9 בינואר 2009 החלה את כהונתה בבית הנבחרים המדינתי של אריזונה. בבחירות 2012 התמודדה לסנאט של אריזונה ונבחרה אל הבית העליון של בית המחוקקים עם 41,023 קולות. בסנאט המדינתי ייצגה את מחוז הבחירה ה-21, ובמשך שנה מינואר 2017 עד ינואר 2018 הייתה הנשיאה הזמנית של הסנאט.
ב-20 בדצמבר 2017 הכריזה לסקו כי תתמודד בבחירות המיוחדות להחלפת חבר הקונגרס הרפובליקני טרנט פרנקס, שהתפטר על רקע האשמות בדבר הטרדה מינית. מחוז הבחירה שייצגה בסנאט המדינתי כלל בתוכו את מרבית שטחי מחוז הקונגרס השמיני של אריזונה. היא גם הודיעה במקביל על התפטרותה מהסנאט. לאחר שזכתה בבחירות המקדימות של המפלגה הרפובליקנית, זכתה לסקו לתמיכת נשיא ארצות הברית דונלד טראמפ. ב-24 באפריל התקיים יום הבחירות המיוחדות, ולסקו גברה על הירל טיפרנני, מועמדת המפלגה הדמוקרטית, עם 52.6% מקולות הבוחרים. זכייתה של לסקו הייתה בפער קטן מהצפוי, כאשר הפרשנים הפוליטיים הצביעו על כך כי הניצחון מעיד על גל דמוקרטי קרב ובא בבחירות אמצע הכהונה ב-2018.
ב-7 במאי 2018 לסקו הושבעה לתפקידה בקונגרס. עמדותיה הפוליטיות הן שמרניות: היא תומכת בתנועות נגד הפלות ומתנגדת ל"חוק השוויון", שירחיב את חוק זכויות האזרח מ-1964 ויאסור על אפליה על בסיס זהות מגדרית או נטייה מינית. פעמים תכופות תוארה לסקו כתומכת נלהבת של הנשיא טראמפ.
ב-17 באוקטובר 2023, לקראת בחירות 2024, הכריזה לסקו על פרישתה מהחיים הפוליטיים. כהונתה נחתמה בינואר 2025, ובמקומה נבחר אייברהם המאדה.
הערות שוליים

↑  ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית)
↑  רונלד ה. ג'נסן, Debbie Lesko is officially running for Congress for Trent Franks' seat, באתר אריזונה סנטרל, 20 בדצמבר 2017 (באנגלית)
↑  Debbie Lesko resigns from Arizona Senate to focus on Congress run, באתר KTAR-FM‏, 8 בינואר 2018 (באנגלית)
↑  דן מריקה, Democrats aren't expecting an Arizona miracle, but their eyes are on November, באתר CNN‏, 18 באפריל 2018 (באנגלית)
↑  ג'ונתן מרטין, Debbie Lesko Wins Arizona Special Election for Congress, Rallying G.O.P., באתר הניו יורק טיימס, 24 באפריל 2018 (באנגלית)
↑  ניית'ניאל ראקיץ', Watch The Arizona 8th Special Election Like A Pro, באתר FiveThirtyEight‏, 23 באפריל 2018 (באנגלית)
↑  In Tulsa for Trump's rally, Rep. Debbie Lesko sometimes wore a mask, sometimes didn't, באתר The Arizona Republic‏, 22 ביוני 2020 (באנגלית)
↑  קת'רין טולי-מקמאנוס, Debbie Lesko will not run for reelection in 2024, באתר פוליטיקו, 17 באוקטובר 2023 (באנגלית)
| --- | --- |
בקרת זהויות :  SNAC: w6tr6s30  US Congress: L000589 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דבי לסקו".
ניב ליבנר

| --- | --- |

ניב בחולצת Amore & Vita
 לידה:  1 בנובמבר 1987  (בן 37) ישראל
 תחום:  כביש
 התמחות:  נגד השעון, כביש
 קבוצות עבר:  מועדון רוכבי תל אביב (TACC) ‏ Amore&Vita
 הישגי שיא:  אלוף ישראל (2010), (2011).(2014)
ניב ליבנר (נולד בתל אביב ב-1 בנובמבר 1987) הוא רוכב אופניים ישראלי.
ליבנר החל בגיל 11 לרכב בקבוצתו של נמרוד דובינסקי. בשנת 2005 זכה באליפות ישראל לנוער וב-2010 באליפות ישראל לבוגרים, לאחר שגבר במיאוץ אל קו הסיום על אייל רהט. שלישי סיים חברו לקבוצת "Israel Go Pro", רן מרגליות, איתו שיתף פעולה בכל המירוץ ובמיוחד בסיבוב האחרון של מסלול האליפות שנערכה באזור בית גוברין.. גם ב-2011 ניצח ליבנר באליפות ישראל, לאחר שגבר על יריביו בהפרש ניכר במסלול בעל האופי ההררי באזור רמות נפתלי.
בשנים 2011-2013 רכב ליבנר בקבוצת "Amore & Vita" (אנ').
תחרויות > 2014

ישראל - אלוף ישראל
תחרויות > 2011

ישראל - אלוף ישראל
תחרויות > 2010 (עילית - שנה ראשונה)

ישראל אלוף ישראל
ספרד 1st Place XLV Baixo Miño – Val Miñor, Volta cilista Vigues, Elite
ישראל, מקום ראשון בטור דה ישראל כללי ובכל ארבעת השלבים (עם רן מרגליות)
בולגריה, 6th place stage 7B, National Tour of Bulgaria
ספרד, 8th queen stage Vuelta Lugo
ספרד, 9th queen stage Vuelta Coruna
ספרד, 12th place, GC, Vuelta Lugo
ספרד, 14th place, GC, Vuelta Coruna
תחרויות > 2009 (עד גיל 23 שנה רביעית)

ישראל, מקום שלישי באליפות הארץ
ישראל, מקום ראשון במרוץ התפוח כללי ושלושת השלבים
ישראל, מקום ראשון ביער מגינים
ישראל, מקום ראשון חריש
ישראל, 3rd,The International  המכביה השמונה-עשרה, Elite
ישראל, 6th, The International  המכביה השמונה-עשרה TT, Elite
שווייץ 16th, GP Luzern
תחרויות > 2008 (עד גיל 23 שנה שלישית)

צרפת, 12th place, 4th stage, Tour De La Guadeloupe (UCI 2.2)
צרפת,  13th place, 2nd stage, Tour De La Guadeloupe (UCI 2.2)
ישראל, מקום ראשון בטור ערד כללי, שלב ראשון ושני
ישראל, מקום ראשון נאות קדומים
ישראל, 1st place Harish Road Race, Israel
ישראל, 1st place, Qiriat- Shmona-Yehodia junction, Israel
תחרויות > 2007 (עד גיל 23 שנה שנייה)

טורקיה, 11th place, 1st stage, Mevlana-Tour (UCI 2.2)
טורקיה, 18th place, 7th stage, Presidential Cycling Tour of Turkey (UCI 2.2)
טורקיה, 20th place, 2nd stage, Presidential Cycling Tour of Turkey (UCI 2.2)
בלגיה, 5th   place, 1.13 race of Sinaai
בלגיה 8th    place, 1.12B race of ST-Anna-Peda
תחרויות > 2006 (עד גיל 23 שנה ראשונה)

ישראל, 1st place, Volvo Challenge XC marton race (U20)
ישראל, 2nd place, Harish Road Race
ישראל, 2nd place, XC marton of Mitzpe-Ramon
תחרויות > 2005 (נוער שנה שנייה)

בלגיה, 74th place, Omloop Het Volk Juniors (UCI 1.1)
ישראל, 1st place, National Road Race Championship for Juniors, Israel
ישראל, 1st place, yearly national ranking for Juniors
ישראל, 2nd place, National Time-Trial Championship for Juniors
הערות שוליים

↑  תיאור המירוץ כפי שנמסר על ידי ליבנר(הקישור אינו פעיל), פורום אופני כביש בתפוז, 27 ביוני 2010
↑  ירדן גזית,  איטליה בישראל, ליבנר ואלה אלופי ישראל ברמות נפתלי, אתר איגוד האופניים בישראל, 25 ביוני 2011
אריקה לי קרטר

אריקה שלווין לי קרטר (באנגלית: Erica Shelwyn Lee Carter; נולדה ב-2 בפברואר 1980) היא פוליטיקאית אמריקאית שכיהנה כחברת בית הנבחרים של ארצות הברית מטעם מחוז הקונגרס ה-18 של מדינת טקסס, מנובמבר 2024 עד לינואר 2025. קרטר, חברת המפלגה הדמוקרטית, היא בתה של חברת הקונגרס לשעבר שילה ג'קסון לי שנפטרה ביולי 2024, והתמודדה בבחירות מיוחדות למילוי מקומה עד להתפזרות הקונגרס ה-118 של ארצות הברית.
ביוגרפיה

אריקה שלווין לי נולדה ב-2 בפברואר 1980 לשילה ג'קסון לי, עורכת דין ופוליטיקאית, ולאלווין לי, פרופסור למשפטים. יש לה אח בשם ג'ייסון קורנליוס בנט לי. היא סיימה את לימודיה בהצטיינות באוניברסיטת קרוליינה הצפונית בצ'אפל היל עם תואר ראשון, ולאחר מכן השלימה לימודי תואר שני במדיניות ציבורית באוניברסיטת דיוק.
בטרם נכנסה לפוליטיקה של ארצות הברית עבדה לי כרכזת איכות אזורית במוסד ללא כוונת רווח בתחום בריאות הציבור וכמורה במחוז בית הספר העצמאי של יוסטון. בנוסף, היא הייתה חברה בצוות שסייע בהכנת תקציב חינוך בן 21 מיליארד דולר עבור מושל ניו יורק אליוט ספיצר.
בשנת 2011 הגישה לי מועמדות לייצוג המחוז הראשון במחלקת החינוך של מחוז האריס, והסבירה כי החלטתה להתמודד הושפעה בין היתר ממעורבות משפחתה בשירות הציבורי. היא העפילה לסיבוב שני מול חבר מועצת העיר יוסטון לשעבר ג'רוויס ג'ונסון, אך בשל טעות של המחוז נמנעו הבוחרים מלהצביע. לי ניצחה בסיבוב השני וניצבה מול הרפובליקנית ג'ולייט ברטלט-פאק, אותה ניצחה לאחר מכן בבחירות הכלליות ונבחרה לנאמנה במחלקת החינוך.
בשנת 2016 התמודדה לי לבית הנבחרים של טקסס על מקומו של חבר בית הנבחרים הפורש בוריס מיילס, שנבחר להחליף את רודני אליס בסנאט המדינתי. עם זאת, היא הפסידה לשון ת'יירי כאשר מנהיגי המחוז הצביעו בבחירות הפנימיות. מאוחר יותר שימשה כמנתחת מדיניות עבור אליס.
ב-19 ביולי 2024 נפטרה שילה ג'קסון לי, אמה של קרטר, והותירה את מושבה בקונגרס ריק. מושל טקסס גרג אבוט הודיע כי בחירות מיוחדות למילוי מקומה של ג'קסון לי תיערכנה ביום הבחירות הכלליות. ראש עיריית יוסטון לשעבר, סילבסטר טרנר, נבחר למועמד המפלגה הדמוקרטית בבחירות, וקרטר ואחיה הביעו בו תמיכה. עם זאת, קרטר קיבלה עידוד מהקהילה במחוז להתמודד בעצמה, וכעבור ימים אחדים הודיעה כי תתמודד בבחירות המיוחדות להשלים את כהונתה של אמה המנוחה. בעקבות זאת פרש טרנר מהבחירות המיוחדות והביע בה את תמיכתה, אך נשאר מועמד המפלגה בבחירות הכלליות.
קרטר נבחרה לבית הנבחרים ב-5 בנובמבר 2024, והושבעה לתפקידה ב-12 בנובמבר. כהונתה הייתה עד להתפזרות הקונגרס ה-118 של ארצות הברית ב-3 בינואר 2025. עם כניסתה לקונגרס מונתה לחברה בוועדת המשפט של בית הנבחרים.
הערות שוליים

↑  Daughter of Sheila Jackson Lee considers running to finish her congressional term, באתר Houston Defender‏, 9 באוגוסט 2024 (באנגלית)
↑  רנה לי, 6 vying for three Harris County school board seats, באתר Houston Chronicle‏, 12 באוקטובר 2012 (באנגלית)
↑  ריצ'רד דנהאם, The Jackson Lee political dynasty: Generation Two, באתר Houston Chronicle‏, 6 בדצמבר 2011 (באנגלית)
↑  כריסטופר הוקס, How 13 People (Total) Elected Houston’s Likely New State Rep, באתר The Texas Observer‏, 8 בנובמבר 2016 (באנגלית)
↑  יילונג צ'נג, Jackson Lee's children endorse former Mayor Turner in crowded battle to succeed her in Congress, באתר Houston Chronicle‏, 3 באוגוסט 2024 (באנגלית)
↑  קאיה האברד, Daughter of late Rep. Sheila Jackson Lee seeks to finish mother's term in Congress, באתר CBS News‏, 13 באוגוסט 2024 (באנגלית)
↑  Erica Lee Carter will fill mother's seat until Jan. 2025, באתר KRIV (TV)‏, 5 בנובמבר 2024 (באנגלית)
| --- | --- |
בקרת זהויות :  US Congress: L000605
CYE

| --- | --- |

 נתונים כלליים
 סוג:  חברה פרטית
 מוטו:  Forecast Attack Routes, Optimize Security Investments
 מייסדים:  ראובן ארונשוילי, חיים אהרוני, מתן חן, גבי לבנברג, אייל גרינברג.
 תקופת הפעילות:  2012–הווה (כ־13 שנים)
 חברות בנות:  CYE ITALY, CYE UK, CYE USA
 מיקום המטה:  הרצליה 
 משרד ראשי:  הרצליה פיתוח
 ענפי תעשייה:  אבטחת מידע
 מוצרים עיקריים:  Hyver-cloud based cybersecurity platform
 מנכ"ל:  ראובן ארונשוילי
  
 www.cyesec.com
 
סייסק בע"מ, המוכרת במותג CYE (יש להגות סיי), היא חברה פרטית ישראלית העוסקת בפיתוח תוכנה לאבטחת מידע, אבטחת רשתות מחשוב ואבטחה בפני איומי סייבר בענן.
החברה נוסדה בשנת 2012 על ידי ראובן ארונשוילי (מנכ"ל), חיים אהרוני (CPO), מתן חן, גבי לבנברג ואייל גרינברג.
החברה מעסיקה מאות עובדים בישראל וברחבי העולם, מטה החברה שוכן בהרצליה פיתוח ולה משרדים בארצות הברית, לונדון ואיטליה. מרבית לקוחותיה הם חברות פורצ'ן 500.
מוצר הדגל של החברה, פלטפורמת אבטחת מידע עם בינה מלאכותית מבוססת ענן, נקרא Hyver. המוצר זכה במספר פרסים ברחבי העולם.
בשנת 2021 גייסה החברה 120 מיליון דולר מהקרנות EQT ו-NORTH83. בגיוס זה הפכה לחד קרן.
הערות שוליים

↑  Marina Constantinoiu, The Fortune 500 companies that want to be hacked, ISRAEL21c, ‏2021-03-17
↑  מור בסן, חברת הסייבר הישראלית CYE גייסה 120 מליון דולר, באתר עכשיו 14, ‏2021-02-10
↑  Award-Winning Technology and Team, באתר CYE
↑  CYE Brings Home FinTech Global's CyberTech100 Award, Cision
↑  מאיר אורבך, חברת CYE גייסה 120 מיליון דולר מהענקית האירופית EQT, באתר כלכליסט, 10 בפברואר 2021
↑  דרור פויר, ‏"אנחנו לא מחפשים את אלה שפורצים למחשבים מגיל 12", באתר גלובס, 16 באפריל 2021
↑  סופי שולמן, מלחמת הסייבר מסלימה - ודווקא ישראל תרוויח, באתר כלכליסט, 1 באפריל 2021
דימוי

ערך זה עוסק באמצעי לתיאור באמצעות דמיון או השוואה. אם התכוונתם למשמעות אחרת, ראו .
דימוי הוא אמצעי פיגורטיבי הבא לתאר מושג כלשהו באמצעות השוואה למושג משדה סמנטי (שדה משמעות) אחר/מקביל. ההשוואה מתבצעת על פי רוב באמצעות תכונה (אטריביוּט) או תכונות המשותפות לשניהם ומתווכות ביניהן תסמיכית. ככל אמצעי פיגורטיבי, הדימוי שכיח להמחשת רגשות ותחושות המבוססות על תפיסה אישית או מושגים מופשטים באמצעות תמונה ממשית. משתמשים בדימוי פעמים רבות כטכניקה באמנות השכנוע.
מאפייני הדימוי

הדימוי מאופיין בדרך-כלל על ידי מילה או מילית המתארת הקבלה ("כ", "כמו" - למשל "צדיק כתמר יפרח") או השוואה ("מ", "יותר מ" - למשל "אני ירוקה מעשב"), אך לעיתים מופיע בהשמטת מילים אלו כאשר הן מובנות מתוך התחביר, כך למשל בביטוי "יששכר - חמור גרם" (ספר בראשית).
הדימוי נבדל מהמטפורה בכך שהוא רק משווה או מדמה בין שני האלמנטים, אך אינו מאפשר מימוש של העברת המשמעות ביניהם. להמחשה: אם נאמר כי "דוד הוא ים" ניתן בשורה הבאה להמשיך ולומר ש"גליו של דוד מתנפצים אל חוף גופי". פעולה כזו לא תהיה אפשרית אם נשתמש בדימוי ונאמר "דוד הוא כמו ים". עם זאת, ישנם חוקרים המתנגדים לחלוקה זו, ורואים בדימוי סוג מסוים של מטפורה, המציינת במפורש שבין חלקיה יש קשר של דמיון.
בנוסף, דימוי יכול להיות השוואה באמצעות הדמיון, או באמצעות מילת הקישור "כמו", בין שתי תופעות או שתי עצמים על פי תכונה המשותפת לשניהם. דוגמאות: "יפה כלבנה" "הוי עז כנמר,קל כנשר, רץ כצבי, וגיבור כארי"
נוהגים להבדיל בין דימוי סגור, שבו מופיעה במפורש התכונה (או התכונות) אותם חולקים שני הגורמים המושווים (למשל "דויד מהיר כברק") ודימוי פתוח שבו לא מופיעה כל תכונה מפורשת, ומישור ההשוואה נותר לקורא. למשל, בדימוי "שפתותיך כמו שושנה", מוצגת השוואה בין השפתיים הנשיות לבין הפרח, אך לא מובהר האם ההשוואה נוגעת לצבע האדום, לריח, למרקם או לתכונה אחרת. במקרה זה, הדימוי הפתוח נוגע במספר חושים בו זמנית ומאפשר ליצור מספר השוואות בדימוי יחיד.